ജിയോ നെക്സ്റ്റ് സെപ്റ്റംബര് 10ന് ചെറിയ ബഡ്ജറ്റില് കൂടുതല് ഉപഭോക്താക്കളെ ആകര്ഷിക്കുവാനായി ജിയോയുടെ നെക്സ്റ്റ് ഫോണ് സെപ്റ്റംബര് 10ന് പുറത്തിറങ്ങും. 2021 ലെ റിലയന്സ് വാര്ഷിക സമ്മേളനത്തിലാണ് റിലയന്സ് മേധാവി മുകേഷ് അംബാനി ഈ ഫോണ് പ്രഖ്യാപിച്ചത്. ഇതുവരെ ജിയോ ഫോണുകള് ഉപയോഗിച്ച് ഇന്റര്ഫേസില് നിന്നും വ്യത്യസ്തമായി, പൂര്ണ്ണമായും ഒരു ആന്ഡ്രോയ്ഡ് ഫോണായിരിക്കും ജിയോ ഫോണ് നെക്സ്റ്റ്. ഗൂഗിള് ആന്ഡ്രോയ്ഡ് അപ്ഡേറ്റുകള് ലഭിക്കും. പ്ലേ സ്റ്റോറില് നിന്നും ആപ്പുകള് ഡൗണ്ലോഡ് ചെയ്യാം. തുടങ്ങിയ എല്ലാ ആന്ഡ്രോയ്ഡ് സൗകര്യങ്ങളും ഇതില് ലഭ്യമാണ്. ഗൂഗിള് അസിസ്റ്റന്റ് സപ്പോര്ട്ടും ഇതില് ലഭിക്കും. മുന്നിലും, പിന്നിലും ക്യാമറയുമായാണ് ഗൂഗിള് ജിയോ ഫോണ് നെക്സ്റ്റ് ഉണ്ടാക്കിയിരിക്കുന്നത്. എച്ച്ഡിആര് മോഡ് അടക്കം ക്യാമറയില് ലഭ്യമാകും. ഇതില് ഫിംഗര് പ്രിന്റ് സെന്സറും ലഭ്യമാണ്. ക്യൂവല്കോം ചിപ്പ് സെറ്റായിരിക്കും ജിയോ ഫോണ് നെക്സ്റ്റില് എന്നാണ് സൂചന എന്നാല് ഇതില് സ്ഥിരീകരണമില്ല. എച്ച്ഡി ഡിസ്പ്ലേ ഫോണിന് ഉണ്ടാകും എന്നാണ് റിപ്പോര്ട്ട്, 5.5 ഇഞ്ച് മുതല് ആറ് ഇഞ്ച് വലിപ്പത്തിലായിരിക്കും സ്ക്രീന്. 3,000 എംഎഎച്ച് മുതല് 4,000 എംഎഎഎച്ച് ആയിരിക്കും ബാറ്ററി ശേഷിയെന്നറിയുന്നു. 3,500 രൂപയാണ് ഈ ഫോണിന് പ്രതീക്ഷിക്കുന്ന വില.The post ജിയോ നെക്സ്റ്റ് സെപ്റ്റംബര് 10ന് first appeared on MalayalamExpressOnline.